खाल्डैखाल्डा परेको साघुँरो सडक भएर नगरकोट नपुगुञ्जेल यात्रु र चालक त्रसित हुन्छन् । ‘ज्यान हत्केलामा राखेर गाडी हाँक्नुपरेको छ,’ कमलविनायक–नगरकोट सडकखण्डमा बस चलाउँदै आएका चालक निरोज लामाले भने, ‘सबैले सडक बनाउँछु भनेर राजनीति गर्छन् तर यहाँका राजनीतिक नेताहरूले भोटको लागि मात्रै सडकलाई चुनावी मुद्दा बनाए ।’ उनले जिम्मेवार निकायले बनाउन भन्दै भत्काएको सडक अलपत्र छाड्दा पनि यस्तो समस्या आएको बताए ।
